གྲོས་མོལ་སྐབས་བོད་དོན་སྐོར་གླེང་སློང་བྱེད་མཁན་གཙོ་བོར་བོད་རང་སྐྱོང་ལྗོངས་ཀྱི་མི་དམངས་བདེ་འཇགས་ལས་ཁུངས་ཀྱི་འགན་འཛིན་ཀྲང་ཧོང་པོ་དང་།རྒྱ་ནག་ཕྱི་སྲིད་ལས་ཁུངས་ཀྱི་ལྕམ་ཧོའུ་དབྱང་ཆི་ཡིན་འདུགཀྲང་ཧོང་པོ་ལྟ་བུར་མཚོན་ན།ཁོ་སི་ཁྲོན་དུ་སྐྱེས་པའི་ཧན་མི་རིགས་ཤིག་ཡིན་པ་དང་།ཕྱི་ལོ༡༩༨༥ལོར་རྒྱ་ནག་དམར་ཤོག་ཚོགས་པར་ཞུགས་ཡོད་པ་དང་།ཕྱི་ལོ་༡༩༨༢ལོ་ནས་བཟུང་བོད་རང་སྐྱོང་ལྗོངས་ནང་ལས་ཀ་བྱེད་མུས་ཡིན་འདུགཁོ་ལ་བདེ་སྲུང་སྐོར་ནས་ཉམས་མྱོང་ཆེན་པོ་ཡོད་པ་མ་ཟད།ཕྱི་ལོ་༢༠༡༨ལོའི་ཟླ་༧པའི་ནང་བོད་རང་སྐྱོང་ལྗོངས་ཀྱི་མི་དམངས་བདེ་འཇགས་ལས་ཁུངས་ཀྱི་འགན་འཛིན་དུ་མ་བཀོད་གོང་།པཎ་ཆེན་བླ་མའི་བླ་སྦྲང་གི་རྟེན་གཞི་གཞིས་ཀ་རྩེ་རྫོང་གི་རྫོང་དཔོན་གྱི་ལས་གནས་འཁུར་ཡོད་པ་དང་།ཀྲང་ཧོང་པོ་ལ་རྒྱ་གར་དང་ཕྱི་རྒྱལ་དུ་ཡོད་པའི་བོད་པའི་གྲྭ་བཙུན་དང་རྒྱ་ནག་གི་མགོ་མཁྲིད་བར་གྱི་འབྲེལ་ལམ་སོགས་པའི་བོད་དོན་སྐོར་གྱི་གནས་ཚུལ་ཐད་རྒྱུས་ལོན་ཆེན་པོ་ཡོད།ཀི་སི་ཐན་དང་ཨབ་གྷ་ནི་སི་ཐན་སྐོར་གྱི་ཆེད་མཁས་པ་ལྕམ་ཧོའུ་དབྱང་ཆི་ལྟ་བུར་མཚོན་ན།རྒྱ་ནག་ཕྱི་འབྲེལ་ལས་ཁུངས་ཀྱི་ཁོངས་གཏོགས་ཕྱི་འབྲེལ་བདེ་སྲུང་ཚན་པའི་ནང་ལས་ཀ་བྱེད་སྐབས།ཕྱི་རྒྱལ་ཁག་ཏུ་ཡོད་པའི་བོད་པའི་སྐོར་ལ་རྟོག་ཞིབ་བྱེད་ཀྱི་ཡོད་སྟབས།བོད་དང་ཡུ་གུར་གྱི་གནད་དོན་སྐོར་ལ་ཤེས་རྟོགས་ཆེན་པོ་ཡོད།